אליפות העולם בטטריס קלאסי

אליפות העולם בטטריס קלאסי (באנגלית: Classic Tetris World Championship, ראשי תיבות: CTWC) היא טורניר ספורט אלקטרוני שנתי, שמארחת ה-Portland Retro Gaming Expo. הטורניר הושק בשנת 2010 במהלך הצילומים של הסרט Ecstasy of Order: The Tetris Masters כדי לקבוע מיהו שחקן הטטריס הטוב ביותר בעולם. בשנתיים הראשונות שלה, התחרות נערכה בלוס אנג'לס, קליפורניה, אך הועברה לפורטלנד, אורגון בשנת 2012 והיא נערכה שם מאז מדי שנה (למעט 2020, אז היא נערכה באופן מקוון בשל מגפת הקורונה). המתמודדים משחקים בגרסת נינטנדו של טטריס לNES משנת 1989 ובטלוויזיות CRT. השלבים האחרונים בטורניר משודרים בשידור חי באינטרנט עם תצוגה עילית לשיפור חוויית הצופה. בשנים הראשונות של הטורניר, ג'ונאס נויבאואר המנוח היה המתמודד המוביל, אשר הגיע לגמר בתשע השנים הראשונות של הטורניר וזכה במקום הראשון שבע פעמים. מאז הזכייה האחרונה של נויבאואר בשנת 2017, הטורניר נשלט על ידי שיטת ה-"hypertapping", סגנון משחק בו השחקן מקיש במהירות על משטח ה-D של הבקר כדי להזיז את הצורות, במקום השיטה שהייתה נהוגה עד אז, DAS (Delayed Auto Shift), שבה מוחזק משטח ה-D למשך זמן ממושך כדי להזיז את הצורות. סגנון זה נפוץ במיוחד בקרב שחקנים צעירים שהצטרפו בשנים האחרונות. ג'וזף סילי זכה פעמיים בשנתיים רצופות בזמן לימודיו בתיכון, כשאחת מהזכיות שלו כללה ניצחון מול נויבאואר בגמר 2018 ואחת כללה ניצחון מול קוג'י "קוריאן" נישיו בגמר 2019. מייקל "dogplayingtetris" אריטיאגה בן השלוש עשרה זכה במהדורת 2020 של הטורניר, וגבר בגמר על אחיו אנדרו "PixelAndy" ארטיאגה. בשנת 2020 שוחררה גרסה משופרת של טטריס אפקט, שכותרתה Connected, הכוללת מצב למשתתפים מרובים בשם "Classic Score Attack" המאפשר לשחקנים לשחק בצורה הדומה לפורמט המשחק של הטורניר בקונסולות מודרניות. התחרות מתקיימת במשך יומיים, כאשר סיבוב המוקדמות ביום הראשון והאירוע המרכזי בשני. למתמודדים מותר להביא בקר משלהם, אך עליו להיות בקר NES מקורי שלא עבר שינויים או בקר לא רשמי שנחשב לשחזור מספיר מדויק של בקר מקורי. בסיום התחרות מוענק לאלוף ולמקום השני גביע בצורת פיסת T מהמשחק בצבעים זהוב וכסף בהתאמה. המוקדמות מתקיימות במספר קבוע של תחנות NES. המשתתפים משחקים בטטריס "סוג A", כאשר הם מתחילים ברמה 9 ומעלה, ונזרעים על סמך הציון הסופי שלהם. ברגע שמשחק של המשתתף מסתיים מסיבה כלשהי, הניקוד שלו צריך להירשם על ידי רשם נקודות של הטורניר על מנת שהוא יהיה תקף. המשתתפים יכולים לשחק כמה משחקי מוקדמות שהם רוצים, אך עליהם לחזור לחלק האחורי של תור ההמתנה לכל אחד מהמשחקים הללו. המשתתפים רשאים גם לשלם תשלום עבור השכרת תחנה למשך שעה, המאפשרת לשחק כמות בלתי מוגבלת של משחקי מוקדמות במהלך השעה הזו. 32 השחקנים עם הניקוד הגבוה ביותר משובצים לטורניר לאירוע המרכזי. בשנת 2018, 40 שחקנים הורשו להעפיל, כאשר פלייאוף "סיבוב אפס" נערך בין 16 השחקנים בעלי הניקוד הנמוך ביותר מתוכם כדי להפחית את מספר השחקנים בטורניר הראשי ל-32. ארבעים ושמונה שחקנים העפילו בשנת 2019; 16 השחקנים במקומות הראשונים התקדמו אוטומטית, בעוד ש-32 הנותרים התחרו ב"סיבוב אפס" למילוי 16 המשבצות האחרות. במקרה שבו מספר שחקנים מגיעים לניקוד המקסימלי (999,999 נקודות ומעלה), הניקוד השני הגבוה ביותר שלהם נרשם כדי לקבוע את מקומם המקדמות. זה נוצל במיוחד בשנת 2018, כאשר שבעה שחקנים הגיעו לניקוד המקסימלי, ארבעה מהם (קוג'י "קוריאן" נישיו, טומוהירו "Green Tea" טאטג'ימה, ג'ונאס נויבאואר והארי הונג) הגיעו לניקוד המקסימלי פעמיים. לפיכך, הפקידים נזקקו לציונים השלישי הגבוה ביותר שלהם רק כדי לקבוע את המקום הראשון עד הרביעי. האירוע המרכזי הוא טורניר בשיטת גביע המורכב מחמישה מחזורים של משחקים ראש בראש, עם שחקנים מקצוות מנוגדים של הדירוג המשחקים זה נגד זה בסיבוב הראשון (כלומר מספר 1 מול מספר 32, מספר 2 מול מספר 31 וכו'). משחקים משוחקים עם מחסניות ששונו במיוחד כך שהן יכולות להציג סכומי נקודות בעלי 7 ספרות ולתת לשני השחקנים את אותו רצף הצורות האקראי. לפני טורניר 2016, האירוע המרכזי שוחק באמצעות מחסניות שלא עברו שינויים. שני השחקנים מתחילים לשחק בטטריס "סוג A" במקביל בקונסולות נפרדות, והמשחק נמשך עד שאחד מהמקרים הבאים מתרחש: השחקן שאינו מוביל עושה "טופ-אאוט", כלומר מאפשר לצורות להגיע לראש המסך (השחקן המוביל מנצח) השחקן המוביל עושה "טופ-אאוט"; השחקן שאינו מוביל לא מצליח לעבור את הניקוד של השחקן המוביל לפני שגם הוא מגיע לטופ-אאוט (השחקן המוביל מנצח) השחקן המוביל עושה "טופ-אאוט"; השחקן שאינו מוביל מצליח לעבור את הניקוד של השחקן השני (השחקן שאינו מוביל מנצח) במהלך הסיבוב הראשון, השחקן בעל הדירוג הגבוה יותר במשחק בוחר אם המשחק הראשון יתחיל ברמה 15 או 18. השחקן בעל הדירוג הנמוך יותר בוחר במשחק השני, והשחקן בעל הדירוג הגבוה יותר בשלישי (במידת הצורך). החל מהסיבוב השני, כל המשחקים מתחילים ברמה 18. כללי הטורניר השתנו במהלך השנים' כפי שנראה להלן: המהדורה הראשונה של הCTWC הייתה שונה מעט מהגרסה המודרנית. חמישה מקומות בטורניר התמלאו באופן אוטומטי על ידי מחזיקי שיאי העולם ג'ונאס נויבאואר, הארי הונג (בזכות היותו האדם הראשון שהגיע ל-999999 נקודות), בן מולן, ג'סי קלקר (בזכות שיאים למספר השורות הגדול ביותר\השני בגודלו שהושג, 296 ו-291 שורות בהתאמה), והזוכה באליפות נינטנדו לשנת 1990, ת'ור אקרלנד. שלושת המקומות הנותרים מולאו על ידי סבב מוקדמות, שבו שלושת השחקנים בעלי הניקוד הגבוה ביותר במשחקים מסוג B (בשלב 18 ועם גובה התחלתי של 0) נכנסו לטורניר. חצי הגמר הכיל 8 שחקנים, וכלל שלושה סיבובים של משחקים מסוג A על מנת לקבוע מי יהיו שני המשתתפים בגמר. לכל אחד מהשחקנים חושב מספר השורות (בסיבוב הראשון) או הנקודות (בסיבוב השני והשלישי) שהוא השיג בכל משחק בתור אחוז בהשוואה לתוצאה שהשיג השחקן בעל מספר השורות או הניקוד הגבוהים ביותר באותו סיבוב. לאחר מכן, חושב הממוצע בין האחוזים של כל שחקן בכל אחד משלושת הסבבים, ושני השחקנים עם הממוצע הגבו ביותר עלו לגמר. הגמר היה משחק של הטוב משלושה בסוג A. במוקדמות 8 השחקנים בעלי מספר הנקודות הגבוה ביותר במשחקים מסוג B עלו לטורניר הראשי. 100,000 נקודות נוספות הוענקו עבור השלמת רמה 19. הטורניר המרכזי היה טורניר חיסול יחיד המורכב משלושה מחזורים, וכל המשחקים היו משחקים של הטוב משלושה. כאשר הטורניר עבר ל-Portland Retro Gaming Expo, הכללים חודשו ונקבעו ככללים הנוכחיים: המוקדמות משתמשות במשחק "סוג A" ו-32 השחקנים המובילים מקבלים מקומות בטורניר הראשי. (כבר לא משתמשים במשחקי "סוג B") האירוע המרכזי הוא טורניר חיסול יחיד עם ארבעה סבבים וגמר. המשחקים בסבבים הם משחקי הטוב משלושה, ואילו הגמר הוא משחק הטוב מחמישה. הדירוג בין השחקנים שהגיעו לאותו סיבוב נקבע על ידי 1) מספר המשחקים שהם ניצחו בסבב ההפסד, ו-2) סכום הנקודות של שני המשחקים שהם הפסידו בסבב ההפסד. חל שינוי קל בקביעת הדירוג: אם השחקנים נמצאים בתיקו מבחינת הסיבוב המאוחר ביותר שהם הגיעו אליו ומבחינת כמות המשחקים שהם ניצחו בסבב ההפסד, נעשה שימוש בסכום של הניקוד שלהם בשני משחקים בסבב ההפסד בנוסף לניקוד שלהם בסבב המוקדמות. עם זאת, נעשה בכלל זה שימוש רק בשנת 2015 ובשנת 2016. החל משנת 2016, המתמודדים בטורניר הראשי משחקים במחסניות ששונו במיוחד בשביל הטורניר. המחסנית שעברה שינויים יכולה לספור את הניקוד בשבע ספרות ומאפשרת לכל שחקן לקבל את אותו סדר צורות, על מנת למנוע את חוסר השוויון בקבלת החלקים השונים בין השחקנים, ובמיוחד בחתיכות I. השופט זורק שתי קוביות בעלות 10 צדדים לפני כל משחק כדי לקבוע זרע אקראי להגרלת הצורות (והזרעים האקראיים במחסנית מוחלפים מדי שנה). משחקי מוקדמות עדיין משוחקים עם המחסניות המקוריות שלא עברו שינויים. מספר השחקנים בטורניר הראשי הוגדל מ-32 ל-40, עם פלייאוף "סיבוב אפס" שמשתתפים בו המשתתפים שהגיעו למקום במוקדמות שהוא בין מקום 25 למקום 40. המנצח בכל משחק "סיבוב אפס" התמודד בסיבוב הראשון מול אחד משמונת המשתתפים בעלי הדירוג הגבוה ביותר במוקדמות (הזוכה במשחק בין מספר 25 ל-40 משחק נגד מספר 8,הזוכה ב-39 נדג 26 משחק נגד מספר 7, וכו'.) מספר השחקנים בטורניר הראשי הוגדל מ-40 ל-48, עם פלייאוף "סיבוב אפס" לשחקנים שהגיעו למקום המוקדמות שהוא בין מקום 17 למקום 48. הזוכה בכל משחק "סיבוב אפס" התמודד בסיבוב הראשון מול אחד מ-16 המשתתפים בעלי הניקוד הגבוה ביותר במוקדמות (הזוכה במשחק בין מספר 17 למספר 48 משחק נגד מספר 16, הזוכה במשחק בין מספר 18 למספר 47 משחק נגד מספר 15, וכו'.) המשחקים בסיבובים 0–2 משוחקים בסגנון הטוב משלושה ואילו סיבובים 3–5 משוחקים בסגנון הטוב מחמישה. בשל מגפת הקורונה, האירוע נערך באופן מקוון עם מערכת חוקים שונה מהטורנירים שמתרחשים במציאות. מוקדמות לשחקנים יש שעתיים לשחק מספר בלתי מוגבל של משחקי מוקדמות, כאשר 64 השחקנים הטובים ביותר במוקדמות עולים לטורניר הכפול. טורניר חיסול כפול (64 המובילים) 64 המובילים מחולקים בין שמונה בתים נפרדים עם 8 שחקנים כל אחד, שמתקיימים במתכונת של טורניר חיסול כפול. כל המשחקים הם הטוב מחמישה, כאשר כל המשחקים מתחילים ברמה 18. שחקנים אינם מקבלים את אותו סדר צורות, מכיוון שהם משתמשים במחסניות המקוריות שלא השתנו. המנצח בכל בית עולה לשמינייה העליונה. טורניר חיסול יחיד (8 המובילים) 8 המובילים מסודרים מחדש על סמך הביצועים שלהם בסבב 64 המובילים. כל המשחקים הם הטוב מחמישה, כאשר כל המשחקים מתחילים ברמה 18. השחקנים מקבלים את אותו סדר צורות, מכיוון שהם משתמשים במחסניות ששונו במיוחד.   שלב 30 הראשון בסיבוב המוקדמות של CTWC: ג'וזף סילי, 2018 שלב 31 הראשון בסיבוב המוקדמות של CTWC: ג'וזף סילי, 2019 הניקוד המקסימלי הראשון בטורניר CTWC: ג'וזף סילי, 2019 הניקוד המקסימלי הכפול הראשון בטורניר CTWC: ג'וזף סילי ו-Greentea, 2019 הציון הכפול הראשון של 1.1 מיליון בטורניר CTWC: מייקל dogplayingtetris ארטיאגה וקוג'י "קוריאן" נישיו, 2020 מאז 2018 נוספו רשמית תחנות CTWC עולמיות, שרבות מהן קשורות ישירות לאירוע המרכזי של CTWC בפורטלנד. מלבד פרסים, הזוכה בכל תחנה עולמית זוכה בכרטיס טיסה לפורטלנד כדי שיוכל לנסות להגיע לגמר של הטורניר הראשי. במהלך התערוכה התקיימו מספר טורנירים בקונסולות אחרות לאורך השנים.[דרוש מקור] טטריס בפלייסטיישן 3 : קרב קבוצתי 2 מול 2 (2011) Tetris Ultimate ב-PlayStation 4 : במצב versus mode (2015) טטריס וד"ר מריו ב-SNES : טטריס versus mode, נערך כטורניר בשביל מי שלא השתתף באירוע המרכזי (2016–2017) טטריס: הגרנד מאסטר 2 בארקייד: versus mode ללא פריטים (2016) טטריס: הגרנד מאסטר בארקייד: משחקים רגילים במירוץ לזמן המהיר ביותר (2017) Tetris Effect לפלייסטיישן 4 : משחקים נפרדים על מצב מסע ומצב מסתורין (2018) Nintendo NES Tetris עם כללים נוספים: משחק ללא תצוגה מקדימה לצורה הבאה, ומירוץ מרמה 0 לרמה 19 (2018) פעם בחודש, מתקיים טורניר מקוון בשם Classic Tetris Monthly (CTM) שהתארח בעבר באותו ערוץ Twitch כמו ה-CTWC, אך כעת מתארח בערוץ MonthlyTetris. מתחרים מרחבי העולם מתחרים ב-CTM, שמשודר מרחוק, דבר המאפשר גמישות רבה מצד השחקנים. CTM מפוקח ומפורשן בעיקר על ידי קית "vandweller" דידיון, שהחליף את ג'סיקה "fridaywitch" סטאר, מייסדת הטורניר, בקיץ 2018. סטאר הציגה לראשונה את הטורניר ב-3 בדצמבר 2017 בערוץ ה-Twitch האישי שלה, עם 16 משתתפים שהעפילו בשבועות המעטים לקראת האירוע. הארי הונג, אלוף ה-CTWC לשנת 2014, היה המנצח הראשון בטורניר. דידיון פתח חשבון Twitch המוקדש ל-CTM, שנקרא MonthlyTetris, זמן קצר לאחר שהחל לארח. מאז 2015, נערכה בקופנהגן אליפות אירופה בטטריס. לטורניר יש מבנה דומה, אך הוא משוחק בגרסת ה-PAL של NES Tetris ולא בגרסת ה-NTSC. בשל השוני בכמות הפריימים לשנייה, שתי הגרסאות של המשחק (שתיהן מיועדות ל-NES) מאוזנות בצורה שונה; צורות אינן נופלות במהירות זהה באותה הרמה בין שתי הגרסאות. בנוסף, Delay Auto Shift (DAS) מהיר יותר ב-PAL בהשוואה ל-NTSC. במשחק ברמה גבוהה יותר זה מוביל להבדלים משמעותיים באסטרטגיה ובתוצאה. בפרט, שחקנים המשתמשים ב-DAS כאסטרטגיה העיקרית שלהם מסוגלים לשחק ברמה הגבוהה ביותר. בעקבות השליטה הדומיננטית של טכניקת ה hypertapping והrolling בעולם הטטריס מאז שנת 2017, שחקני טכניקת ה DAS כבר לא היוו מתחרים בתחרויות ולכן הוקמה תחרות נפרדת לשחקני ה DAS בשם CTWC DAS. התחרות מתקיימת מאז שנת 2022 בגרמניה, בשנתה הראשונה בפירט ולאחר מכן בקלן. בשנת 2024 התחרה בתחרות זו השחקן הישראלי הראשון אי פעם בכלל תחרויות הטטריס בשם נדב שחם, העפיל לתחרות במקום ה 36 והגיע למקום ה32, כמו כן הוא הועלה לשידור בשלב ההעפלה אליפות העולם של נינטנדו Nintendo PowerFest 94 אתגר הקמפוס של נינטנדו מדיה וקבצים בנושא אליפות העולם בטטריס קלאסי בוויקישיתוף אתר האינטרנט הרשמי של אליפות העולם בטטריס קלאסי (באנגלית) האתר הרשמי של אליפות העולם בטטריס קלאסי דף פייסבוק רשמי ערוץ יוטיוב ערוץ Twitch Portland Retro Gaming Expo אליפות העולם בטטריס קלאסי, סרטונים בערוץ היוטיוב אליפות העולם בטטריס קלאסי, ערוץ באתר Twitch.tv "Classic Tetris World Championship Coming to Los Angeles". Wired. 3 באוגוסט 2010. נבדק ב-1 ביולי 2015. {{cite journal}}: (עזרה) Christopher MacManus (17 באוקטובר 2011). "Meet the new Tetris world champs". CNET News. נבדק ב-6 ביולי 2015. {{cite news}}: (עזרה) Mathew Olson (28 באוקטובר 2020). "Tetris Effect: Connected Brings Some Competitive Edge Back to the Chillest Tetris". ReedPop. נבדק ב-1 בדצמבר 2020. {{cite news}}: (עזרה) "Official Classic Tetris World Championship Site". "CTWC Official on Instagram". נבדק ב-11 בנובמבר 2018. {{cite web}}: (עזרה) "Official CTWC Rules". "Classic Tetris World Championship". אורכב מ-המקור ב-2011-10-18. "Results - Official Classic Tetris World Championship Site". "Official CTWC Facebook 2018 Rule Changes". "Classic Tetris World Championship". m.facebook.com. נבדק ב-2019-10-11. "Rules 2020 – Classic Tetris World Championship" (באנגלית אמריקאית). נבדק ב-2020-07-15. "Official rankings of CTWC from 2012 to 2019". CTWC. 21 באוקטובר 2019. נבדק ב-8 בדצמבר 2019. {{cite journal}}: (עזרה) "First Level 30 Live at CTWC! Joseph Saelee OWNS Tetris Qualifiers - CTWC 2018". CTWC. 11 בדצמבר 2018. נבדק ב-8 בדצמבר 2019. {{cite journal}}: (עזרה) "Official Maxout & Level 31 at CTWC (OWR)". Joseph Saelee. 23 באוקטובר 2019. נבדק ב-10 בדצמבר 2019. {{cite journal}}: (עזרה) "2019 CTWC Classic Tetris Rd. 3 - Part 1 - JOSEPH/GREENTEA". CTWC. 18 בנובמבר 2019. נבדק ב-8 בדצמבר 2019. {{cite journal}}: (עזרה) CTWC DAS Timestamps Archives, Tetris Interest (באנגלית אמריקאית) CTWC DAS 2024 Public Quals/Upcomming, Google Docs Public Bracket CTWC DAS 2024, Google Docs CTWC DAS World Championship Day 1! | Qualifying & Bracket Play | !matcherino !qual !bracket, נבדק ב-2024-08-18